**Sportslig beretning 2017**

**Bøler gutter 09/10**

Er et nyetablert lag som hadde sin spede oppstart høsten 2017. Laget består hovedsakelig av 2010-spillere og et par ferske 2009-spillere. Nærmere 20 gutter har vært innom laget og prøvd seg som basketspillere, og vi har nå 13 spillere registrert som aktive. Laget har hatt trening to ganger i uka med Frank Tore Jacobsen som trener. Det har vært mye lek med ball, samt fokus på grunnleggende ferdigheter som kast og mottak, dribling og skudd. Det har skjedd en gradvis utvikling i laget fra det glade kaos til mer strukturert innøving av ballferdigheter og økt forståelse for spillet. Laget har ikke spilt noen kamper i 2017. (Starter med sine første EBC-kamper 04.03.2018.)

Trener: Frank Tore Lagleder: Runa Kalleson

**Bøler Jenter 08-10**

2017 var et fint år for J08-10. Vi startet året med en stor gjeng på ca. 17 jenter etter jenteprosjektet som var dratt i gang av klubben høsten 2016.

De fleste av jentene har blitt på laget i hele 2017, med noe utskiftning. Ved årsslutt hadde vi ca. 14 jenter på laget. Våren 2017 var det Francisco Munoz Jimenes og Inger Ruden som ledet laget, med god hjelp fra juniorspiller Karoline Farvik. Høstsesongen ga Francisco seg som trener, og vi var så heldige å få inn Terje Melhus som overtok laget sammen med Inger Ruden. Karoline var dessverre nødt til å gi seg før jul da det ble mye for henne å følge opp med skole og egen trening. Hun er savnet av jentene.

I perioden deltok vi på to Easy basket arrangementer. Det var godt oppmøte ved begge arrangementene, men ca. 14 spillere. Vi besluttet derfor å melde på to lag til arrangementet høsten 2017 slik at alle jentene fikk mer spilletid. Jentene ga uttrykk for at de syns dette var veldig artig.

Sportslig sett har vi hatt mye fokus på lek og at jentene skal bli fortrolig med ball. Vi har sett en god utvikling, og fra at mange var redde for å ta imot ball og ikke nådde opp til kurven ved skyting kan samtlige jenter nå treffe kurven og er blitt mye flinkere til å sprette ball.

Lagkontakten vår Vijay måtte dessverre trekke seg høsten 2017. Dette var et stort tap for laget og vi har ikke lyktes i å få noen til å overta etter han. Arbeidet har nå falt på meg, og det har vært tungt å få gjennomført dugnader osv. Det har derfor heller ikke vært sosiale arrangementer utenfor banen. Det er viktig for laget at vi får på plass en ny lagkontakt så snart som mulig.

Trenere: Terje og Inger

**Bøler gutter 08-09**

Det Vikan si for laget i 2017, er at vi nå teller 16 spillere. Et par har sluttet og et par har kommet til. I høst begynte Jones Heen som trener for laget, sammen med Sebastian Dias som vi har hatt som trener siden oppstarten. Jens sluttet som trener. Vi er veldig fornøyde med trenerne våre! Det eneste som ikke er til vår fordel med å ha Sebastian og Jones som trenere, er at de sjelden har anledning til å coache kampene våre, da de spiller egne kamper.   
Ellers har vi hatt litt ugunstige treningstider denne sesongen, men sånn ble det for oss i år. Det påvirker laget på den måten at få spillere kan møte på trening mandager, så vi trenger litt mer trening på lagspill.   
Sosialt så har vi fokus på trivsel og tilhørighet, vi har gjennomført sommeravslutning med pizza, juleavslutning på Rush Trampolinepark i tillegg til at vi finner på litt ekstra på enkelte treninger, som påskehare eller kakebit   
Vi har også hatt kakelotteri, som gutta faktisk syns var kjempemorsomt

Trenere: Jens, Jones, Sebastian Lagleder: Siv

**Bøler gutter 06-07**

Vi var i på våren 2017 13 spillere og deltok i EBC. Vi var også med på Hansa cup og Ammerud Open. Vi har fokus på ferdigheter og trener mye skills.

Vi følger til tider ferdighetsmerke til Norges basketball forbund

I denne alderen kommer det og går spillere, og det har det gjort hos oss også. Det sluttet hele 5 spillere, men det har også kommet nye tilsig av spillere og i utgangen av 2017 så var vi 21 spillere.

Vi deltok høsten 2017 EBF og da med 2 og 3 lag i hver turnering.

Trener og lagleder: Bjørnar

**Bøler Jenter 06-07**

* 13 aktive spillere på laget hvorav 5 nye spillere i 2017 og 4 spillere som har vært med helt siden skolebaskettilbudet i AKS tiden i 2014!
* Laget består av jenter med flere års erfaring med basket til helt ferske basketspillere
* Ny og engasjert trener fra høsten, Stanislaw Bogacz, far til en av spillerne på laget
* Deltok på 10 EB arrangementer 2017
* 4 seiere de siste 6 kampene i 2017
* Cupdeltagelse i Ammerud Open og Hansacup
* 3 treninger i uken med godt oppmøte
* Sosial avslutning både ved sommer og til jul ble arrangert
* Velorganisert apparat rundt laget med dedikert lagleder og tydelig ansvar fordelt blant de foresatte
* Fint samarbeid med G06/07 på felles skillstreninger en dag i uken

Godt miljø og samhold blant spillerne, stabil kjerne i laget og gode tilbakemeldinger fra nye spillere på at de føler seg velkomne og godt mottatt

Trener: Stanislaw Lagleder: Håkon

**Bøler Jenter 04- 05**

Har gjennom 2017 vært en stabil spillermasse på 8 spillere.

Denne sesongen har Maor Rabino trent jentene to ganger i uken, og på slutten av 2017 var vi så heldige å få forsterkninger på trenersiden hvor Ariana Sefaj deler mandagstreningen og David Fraser deler fredagstreningen med Maor.

Dette har satt oss i en positiv situasjon hvor vi har hatt muligheten til å starte en kampanje for å få flere 04-05 spillere på laget. Responsen har vært god og vi håper så mange som mulig fortsetter når prøveperioden er over om kort tid.

J04-05 er med i serien J14 og vi har meldt oss på Gøteborg basketfestival i mai.

Trener: Maor Lagleder: Ronny

**Bøler gutter 03-05:**

I inngangen 2017 så hadde laget 40 spillere og deltok i EBG/2005) og 3 serier i 2004. Visjonen har vært og er fortsatt LENGST- FLEST MULIG for denne gruppa. Hele gruppa trente sammen 3 ganger i uka hele våren og deltok med 4 lag i Skøvde 2017. Våren ble treningene ledet av Bjørnar med hjelp av foresatte til coaching i kamper.

På sommeren sluttet det 9 spillere, men det har også kommet til nye spillere og i utgangen av året var gruppa hele 44 spillere.

Laget ble i høst delt opp i mindre treningsgrupper og har deltatt i 2005, 3 lag i 2004 og et lag 2003 serien. Treningsgruppene ble delt inn i ferdigheter og interesse, og gruppene. Bjørnar har trukket seg mer ut av gruppa som trener, samtid kom Jannis, Per Inge, Bård og Jia sterkt inn og har bidratt at lagene har god støtte på treningene.

Høsten har vi også etablert en hel ny treningsgruppe for nye spillere som har fått spilt en kamp i nyetablert EBG for nybegynnere i denne alderen.

Trenerne har fokus på å få treningsgrupper som fungerer sammen, og det har vært noe bevegelse av spillere mellom treningsgruppene.

Lagene trener fra 2- 4 ganger i uka.

Gutta har som mål og dra på treningsleir i Hellas sommeren 2019

Trenere: Jannis, Bård, Per Inge og Jia Lagledere: Linn, Jan Erik, Steinar, Hilde, God foreldregruppe som bidrar mye med dugnader hvor Hilde og Kari fører an

**Bøler Gutter 02**Alderstrinnet har hatt en fantastisk rekruttering i 2017 og teller nå 20 påmeldte spillere. Sportslig sett har laget en bred spredning av spillere; noen har spilt basket i mange år og noen har nettopp begynt. Spillerene er delt i 2 grupper som gjennomfører forskjellig treningsopplegg 2 ganger per uke, og likt treningsopplegg 1 gang i uken. De fleste spillerene trener 3 ganger per uke, mens noen få har valgt å trene 2 ganger per uke for å prioritere andre fritidssyssler, annen idrett i tillegg til basket eller skolearbeid. Alle treninger er i felles hall, og hele laget reiser samlet på cup og har et godt samhold. Utover det sporstlige er det verdt å nevne at  alle spillere har hevet egen disiplin under trening og kamp i 2017 - en utvikling hele laget bør være stolt av. Lagets hovedtrener er Martin Jottersen som selv spiller basket i klubben. Hjelpetrener er Anoar Solberg Diab som for mange år og 20kg siden spilte basket i Ulriken. Med rekruttering av nye spillere i 2017 har det også fulgt med enda flere flotte foresatte. I 2017 har vi fått på plass 2x oppmenn, sponsor/lotteri-ansvarlige, kjøreplanlegger, etc. til å håndtere alle oppgavene rundt laget. Gutter02-laget håper at rekrutteringen av nye spillere, som ønsker å ha det gøy med basket og som samtidig er målrettet, fortsetter i årene som kommer.

Trenere: Martin og Anoar Lagleder: Arnstein

**Bøler gutter 01**

2017 har vi vært 13 spillere frem til august da vi ble 20 siden Holmlia 01 gikk i oppløsning og gutta havnet hos oss. 2017 var et kjempe år sportslig sett. Laget spilte 84 kamper og vant 81 av de i løpet av sesongen. Gutta vant Bærum Open, NM kvaliken, Århus Basketball Festival,RM og tok 2.plass i NM. Vi fikk en veldig bra sammensatt gruppe. Gutta begynte sesongen med å vinne Bærum Open igjen denne gangen med våre nye gutter. Vi er to trenere og spiller i 2 serier pluss 4.divisjon. Tre av våre spillere spilte i 1. Divisjonen og, men har gitt seg nå pga uenigheter.

Fokuset har vært å bli bedre som basketball spillere, men å vise i tillegg at idrett har mye å si for resten av livet. De lærer å respektere hverandre og motstanderen i tillegg til dommerne. Nå er de blitt bedt om å ta inn mange nye som vi synes de har klart på en fin måte. Lagapparatet har vært alfa og mega for laget i 2017.

Trenere: Alexis, Markus Lagledere: Mange som bidrar

**Bøler Jenter 19 (99/00)**

I begynnelsen av kalenderåret 2017 var det som idag er denne sesongens Jenter 19 lag, bestående av to lag; Jenter 98/99 og Jenter 00/01. Disse to lagene spilte i to forskjellige serier; Jenter 19 og Jenter 17. Disse to gruppene hadde tilsammen i underkant av 25 spillere forrige sesong. Forrige sesongs Jenter 19 (98/99)-lag deltok i Jenter 19 NM, men resultatet ble noe dårligere enn forventet, må det innrømmes. Jenter 17(00/01) deltok i RM, og vant sølv der, det må vel innrømmes at det i stor grad skjedde fordi Kjelsås ikke stilte laget sitt i J17-sluttspillet, men istedet prioriterte J19-sluttspillet. Jenter 17 deltok også på Gøteborg Basketfestival 2017, og kom der til A-sluttspillet, hvor de ble slått ut av Blackeberg Basket (som vant gull i finalen) Sesongen 2017/2018 begynte med mye uro i spillergruppa. 98-spillerne var ute av aldersbestemt seriespill, to av 99-spillerne valgte å i hovedsak spille i Kvinneligaen, men har også bidratt meget godt på Jenter 19 (99/00)-kampene. Men resten av Jenter 99-gruppa forsvant dessverre ut av laget etter et par måneder. Og også opptil flere av 00-spillerne forlot laget, riktignok før sesongen starta. I utgangspunktet består dette laget av at det er ca 50/50 spillere fra henholdvis Bøler og Høybråten BBK. Men dette i seg selv har igrunnen aldri vært problematisk sosialt. Det har derimot vært en utfording med ei spillergruppe hvor ambisjonene er temmelig forskjellig blandt spillerne. Alikevel har laget fungert greit sosialt, på tross av en temmelig turbulent sesong, hvor det har vært mye fram og tilbake med spillere etc.

Laget trener 3 ganger i uka. og ligger an til å havne i sluttspillet i J19-serien. De skal også delta i Gøteborg Basketfestival i mai måned 2018. Ved utgangen av 2017 omfatter spillergruppa til jenter 19 til sammen 12 spillere.

Trenere: Nina, Tove og Truls Lagleder: Arve

**1M**

Hadde treninger med 3M før en splittet gruppa i 2 til 1M og 3M.

19 spillere har vært på laget denne høsten. Noen gutter 01 har fått spille der, og en har også brukt spillere fra 3M ved behov.

7. plass på tabellen pr. dags dato, med 10 seire og 11 tap.

Laget er ikke vært fornøyd og hadde mål om høyere plassering.

Trener: Jozsef Lagleder: Marius

**Bøler 3M**

Vi hadde ikke 3M forrige sesong. Dette er lag basert på spillere fra G)) forrige sesong. Vi spurte om vi kunne stille der før sesongen. 1M og 3M hadde treninger sammen I starten av sesongen 2017-2018 før spillerne ble delt i 2 lag. 15 spillere havnet i denne gruppa. Spiller i 3M Vest og ligger akkurat nå på 3. plass med mulighet for opprykk til 2M

Trener: Jozsef Lagleder: Petter

**Foreldrebasket**

Med initiativtaker Per Inge så har det blitt etablert trening for foreldre en dag i uka. Fokus på forlenget livsglede.

**Åpen Hall**

Fredag fra kl. 20 til 22 i Bølerhallen. Enkelte aktiviteter og arrangementer har vært til både 24.00 og 01.00 om natta. Hadde på våren stor aktivitet med ulike turneringer, ferietilbud i påsken og aktiviteter. Det har vært gjennomsnittlig 90- 100 ungdom i alderen 13-18 år innom hallen på vanlige fredager. I enkelte arrangementer så har det vært opptil 250 innom. Tett samarbeid med utekontakt og andre aktører i nærmiljøet så er dette vært et veldig bra tilbud for ungdom på fredagene. Dessverre fikk vi ikke til å holde åpen hall høsten 2017.

**Idrettsuke høstferien**

I uke 40 holdt åpen hall Bøler åpent for barn i alderen 3-7 trinn der målet var å forsterke tilbud for barna i nærområdet under ferien. Det ble en suksess hvor åpen hall klarte å ha en forbrukermargin på 40 barn. I aktivitetsuka hadde vi blant annet arrangert fotball, håndball, basketball, innebandy og volleyball treninger. Opplegget var planlagt til å starte klokken 10 men våre forbrukere møtte opp mye tidligere enn planlagt og det var derfor vi allerede fra tirsdagen satt opp bemanningen allerede fra klokken 08:00. Dette likte barna svært godt fordi det gjorde blant annet at barna kunne komme mye tidligere og dra mye tidligere. De fleste kom rundt klokken 09:00 og dro rundt 15:30. Det var også barn som dro klokken 12 og 13 og det kom barn rundt klokken 12 og 13. I år var målet og gi barna en mer lederrolle ved at barna skulle bruke kreativiteten til å kombinere de ulike ballsportene. Et eksempel ble volleyfotball som noen 6 klassinger hadde kommet på der man spilte fotball i en volleyballbane. Der var det en regel og det var: «alt er lov så lenge du ikke skader motstanderen med vilje». Dette likte barna godt og vi fikk en del skryt fra foreldrene som kom for å hente barna etter en lang dag hos oss. Det positive vi har sett fra denne uka er at det er stadig flere og nye ansikt som bruker det tilbudet vi har å tilby. Vi satser også på at vi skal klare å klatre opp til godt over 50 neste gang vi holder en slik aktivitetsuke.

Bjørnar Holsæter

Sportslig leder

Bøler basket